CELEX: 52011PC0067
Language: sk
Date: 2011-02-16
Title: Návrh ROZHODNUTIE RADY ktorým sa určuje stanovisko, ktoré sa má prijať v mene Európskej únie na piatom zasadnutí Konferencie zmluvných strán ku Štokholmskému dohovoru o perzistentných organických znečisťujúcich látkach, pokiaľ ide o návrhy na zmenu a doplnenie prílohy A.

|

52011PC0067

Návrh ROZHODNUTIE RADY ktorým sa určuje stanovisko, ktoré sa má prijať v mene Európskej únie na piatom zasadnutí Konferencie zmluvných strán ku Štokholmskému dohovoru o perzistentných organických znečisťujúcich látkach, pokiaľ ide o návrhy na zmenu a doplnenie prílohy A.  /* KOM/2011/0067 v konečnom znení - NLE 2011/0035 */  

	[pic] | EURÓPSKA KOMISIA |Brusel, 16.2.2011KOM(2011) 67 v konečnom znení2011/0035 (NLE)NávrhROZHODNUTIE RADYz [...],ktorým sa určuje stanovisko, ktoré sa má prijať v mene Európskej únie na piatom zasadnutí Konferencie zmluvných strán ku Štokholmskému dohovoru o perzistentných organických znečisťujúcich látkach, pokiaľ ide o návrhy na zmenu a doplnenie prílohy A.DÔVODOVÁ SPRÁVAPo ukončení trojročného obdobia rokovaní v rámci Programu OSN pre životné prostredie (UNEP) sa v máji 2001 prijal Štokholmský dohovor o perzistentných organických znečisťujúcich látkach[1]. Európske spoločenstvo a jeho členské štáty[2] sú zmluvnými stranami uvedeného dohovoru[3], ktorého ustanovenia sa do právneho systému EÚ zaviedli nariadením Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS[4].Celkovým cieľom Štokholmského dohovoru je ochrana ľudského zdravia a životného prostredia pred perzistentnými organickými znečisťujúcimi látkami. Osobitne sa odkazuje na prístup založený na predbežnej opatrnosti ustanovený v zásade č. 15 Deklarácie z Ria o životnom prostredí a rozvoji z roku 1992. Uvedená zásada sa zavádza do praxe v článku 8, v ktorom sa ustanovujú pravidlá zahrnutia ďalších chemických látok do príloh k uvedenému dohovoru.Deväť úmyselne vyrábaných chemických látok [aldrín, chlórdan, dieldrín, endrín, heptachlór, hexachlórbenzén, mirex, toxafén a polychlórované bifenyly (ďalej len „PCB“)], ktorých zoznam sa v pôvodne nachádzal v prílohe A ku Štokholmskému dohovoru, podlieha zákazu výroby a použitia, okrem prípadov generických alebo osobitných výnimiek. Okrem toho, ako sa ustanovuje v prílohe B ku Štokholmskému dohovoru, sa prísne obmedzuje výroba a používanie DDT, pesticídu, ktorý sa naďalej používa v mnohých rozvojových krajinách na kontrolu prenosu malárie a iných chorôb. V prílohe C sa uvádza zoznam troch látok [PCDD/PCDF, hexachlórbenzén (ďalej len „HCB“) a PCB], ktoré môžu neúmyselne vzniknúť a uniknúť. Rozhodnutiami štvrtej Konferencie zmluvných strán v máji 2009 boli tieto pôvodné látky doplnené do príloh ďalšími deviatimi novými látkami [komerčný oktabrómdifenyléter (ďalej len „okta-BDE“), komerčný pentabrómdifenyléter (ďalej len „penta-BDE“), perfluóroktánsulfonát (ďalej len „PFOS“), chlórdekón, hexabrómbifenyl, alfa-hexachlórcyklohexán (ďalej len „α-HCH“), beta-hexachlórcyklohexán (β-HCH), lindán a pentachlórbenzén].Na piatom zasadnutí Konferencie zmluvných strán v apríli 2011 by sa malo prijať rozhodnutie doplniť do prílohy A ku Štokholmskému dohovoru novú látku (endosulfán), ktorú v roku 2007 navrhla Európska únia.DOPLNENIE NOVÝCH PERZISTENTNÝCH ORGANICKÝCH ZNEčISťUJÚCICH LÁTOK DO PRÍLOH K DOHOVORUPodľa článku 8 uvedeného dohovoru môžu zmluvné strany predkladať sekretariátu návrhy na zaradenie danej chemickej látky do prílohy A, B a/alebo C. Sekretariát overí, či návrh obsahuje potrebné informácie. Pokiaľ návrh spĺňa príslušné požiadavky, postúpi sa revíznemu výboru pre perzistentné organické znečisťujúce látky. Uvedený revízny výbor návrh preskúma, pričom zohľadní všetky predložené informácie. V prípade, že revízny výbor rozhodne, že daný návrh spĺňa stanovené kritériá, pristúpi k opätovnému preskúmaniu návrhu a vypracuje návrh profilu rizika.Pokiaľ výbor pri opätovnom preskúmaní dospeje k záveru, že chemická látka by v dôsledku svojho rozsiahleho prenosu v rámci životného prostredia mohla mať závažné škodlivé účinky na ľudské zdravie a/alebo na životné prostredie, a to v takom rozsahu, ktorý si vyžaduje prijatie opatrenia na celosvetovej úrovni, návrh sa prerokuje a vyhodnotí sa manažment rizík vrátane analýzy možných kontrolných opatrení. Na jeho základe revízny výbor pre perzistentné organické znečisťujúce látky odporučí Konferencii zmluvných strán, aby zvážila zapísanie danej chemickej látky do zoznamu v prílohách A, B a/alebo C. Konečné rozhodnutie prijme Konferencia zmluvných strán.PRAVIDLÁ TÝKAJÚCE SA ZMIEN V PRÍLOHÁCH A, B A/ALEBO CVšetky zmeny a doplnenia príloh A, B a/alebo C sa v súlade s článkom 22 uvedeného dohovoru uskutočňujú prostredníctvom rozhodnutia Konferencie zmluvných strán a účinnosť nadobúdajú jeden rok odo dňa, keď depozitár oznámi prijatie zmien v prílohách A, B a/alebo C, s výnimkou v prípade zmluvných strán, ktoré by sa rozhodli danú zmenu a doplnenie prílohy neprijať.LÁTKY A PRÁVNE PREDPISY EÚNa endosulfán sa vzťahovalo rozhodnutie o nezaradení do smernice Rady 91/414/EHS z 15. júla 1991, pokiaľ ide o uvádzanie prípravkov na ochranu rastlín na trh. Všetky látky, ktoré sa uvedú v prílohách A, B a/alebo C ku Štokholmského dohovoru[5], sa budú musieť zahrnúť do nariadenia o perzistentných organických znečisťujúcich látkach, aby sa zabezpečilo, že vykonávanie dohovoru v rámci EÚ zodpovedá medzinárodným záväzkom. Okrem obmedzenia niektorých látok sú súčasťou medzinárodných nástrojov aj požiadavky na podávanie správ, ktoré sú do nariadenia takisto zahrnuté. V záujme zachovania jednoduchého prehľadu o tom, ako si EÚ plní svoje medzinárodné záväzky, ako aj zabezpečenia súdržnosti, pokiaľ ide o podávanie správ, by preto bolo vhodné zaradiť endosulfán do príslušnej prílohy k danému nariadeniu, a to dokonca aj v prípade, keď sa už jeho používanie čiastočne obmedzilo prostredníctvom iného nástroja EÚ.ODPORÚčANIA REVÍZNEHO VÝBORU PRE PERZISTENTNÉ ORGANICKÉ ZNEčISťUJÚCE LÁTKYRevízny výbor pre perzistentné organické znečisťujúce látky sa na svojom piatom zasadnutí v októbri 2010 rozhodol odporučiť zaradenie technického endosulfánu (CAS č.: 115-29-7), jeho súvisiacich izomérov (CAS č.: 959-98-8 a CAS č.: 33213-65-9) a endosulfán sulfátu (CAS č.: 1031-07-8) do prílohy A k dohovoru s osobitnými výnimkami a predložiť toto odporúčanie na posúdenie Konferencii zmluvných strán na zasadnutí 25. – 29. apríla 2011 v súlade s článkom 8 ods. 9 uvedeného dohovoru.Konferencia zmluvných strán bude musieť rozhodnúť o možných časovo obmedzených výnimkách pre určité zmluvné strany, aby tak umožnila postupné zavedenie požiadavky na vylúčenie endosulfánu, jeho príbuzných izomérov a endosulfán sulfátu.STANOVISKO EÚVzhľadom na uvedené skutočnosti by EÚ na piatom zasadnutí Konferencie zmluvných strán ku Štokholmského dohovoru mala podporiť prijatie zmeny a doplnenia Štokholmského dohovoru doplnením technického endosulfánu, jeho príbuzných izomérov a endosulfán sulfátu do prílohy A.2011/0035 (NLE)NávrhROZHODNUTIE RADYz [...], ]ktorým sa určuje stanovisko, ktoré sa má prijať v mene Európskej únie na piatom zasadnutí Konferencie zmluvných strán ku Štokholmskému dohovoru o perzistentných organických znečisťujúcich látkach, pokiaľ ide o návrhy na zmenu a doplnenie prílohy A.RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,so zreteľom na návrh Komisie[6],keďže:1.  Podpora opatrení na medzinárodnej úrovni na riešenie celosvetových problémov týkajúcich sa životného prostredia je v súlade s článkom 191 zmluvy jedným z cieľov politiky Európskej únie v oblasti životného prostredia.2.  Európska únia 16. novembra 2004 na základe rozhodnutia Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva[7] ratifikovala Štokholmský dohovor o perzistentných organických znečisťujúcich látkach (ďalej len „dohovor“).3.  Európska únia prostredníctvom nariadenia Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS[8] (ďalej len „nariadenie o perzistentných organických znečisťujúcich látkach“) implementovala záväzky vyplývajúce z uvedeného dohovoru do právnych predpisov EÚ.4.  Európska únia kladie veľký dôraz na nevyhnutnosť postupného rozširovania príloh A, B a/alebo C o nové látky, ktoré spĺňajú kritériá na označenie ako perzistentné organické znečisťujúce látky, a to pri zohľadnení zásady predbežnej opatrnosti, so zámerom dosiahnuť cieľ dohovoru a splniť záväzok minimalizovať škodlivé účinky chemických látok do roku 2020, ku ktorému sa vlády všetkých krajín na samite v Johannesburgu v roku 2002 zaviazali.5.  V súlade s článkom 22 dohovoru sa zmeny a doplnenia príloh A, B a C k danému dohovoru prijímajú rozhodnutím Konferencie zmluvných strán a nadobúdajú účinnosť jeden rok odo dňa, keď depozitár oznámi prijatie zmeny doplnenia, s výnimkou v prípade zmluvných strán, ktoré sa rozhodli danú zmenu a doplnenie neprijať.6.  Na základe návrhu o endosulfáne, ktorý Európska únia predložila v roku 2007, revízny výbor pre perzistentné organické znečisťujúce látky zriadený podľa dohovoru dospel v súvislosti s endosulfánom k záveru. Revízny výbor pre perzistentné organické znečisťujúce látky zistil, že endosulfán spĺňa kritériá dohovoru. Očakáva sa, že Konferencia zmluvných strán na svojom nadchádzajúcom zasadnutí rozhodne o zaradení technického endosulfánu, jeho príbuzných izomérov a endosulfán sulfátu do prílohy A k dohovoru. Keďže možno požadovať osobitné výnimky (časovo obmedzené výnimky pre určité zmluvné strany) a EÚ by mala byť schopná na takéto požiadavky počas piateho zasadnutia Konferencie zmluvných strán odpovedať.7.  Na endosulfán sa vzťahuje rozhodnutie Komisie z 2. decembra 2005 o nezaradení endosulfánu do prílohy I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh[9] a odňatí povolení pre prípravky na ochranu rastlín obsahujúce túto účinnú látku[10].8.  V dôsledku zmeny a doplnenia prílohy A k dohovoru, ktoré vyplynú zo zaradenia technického endosulfánu, jeho príbuzných izomérov a endosulfán sulfátu do tejto prílohy, bude potrebné vykonať zmeny a doplnenia nariadenia o perzistentných organických znečisťujúcich látkach. Podľa článku 14 ods. 1 uvedeného nariadenia sa pri zaradení látok do príloh k dohovoru môžu vykonať zmeny a doplnenia v prílohách k uvedenému nariadeniu, a to v súlade s bežnými postupmi výboru ustanovenými v článkoch 5 a 7 rozhodnutia 1999/468/ES so zreteľom na ustanovenia článku 8 uvedeného rozhodnutia.9.  Zmena a doplnenie prílohy A by sa mali podporiť,PRIJALA TOTO ROZHODNUTIE:Jediný článokNa piatom zasadnutí Konferencie zmluvných strán ku Štokholmského dohovoru Komisia v mene Európskej únie podporí prijatie zmeny a doplnenia Štokholmského dohovoru doplnením endosulfánu do prílohy A.V Bruseli [...]Za Radupredseda [...] [1] http://www.pops.int/documents/convtext/convtext_en.pdf[2] Tri z členských štátov EÚ zatiaľ uvedený dohovor neratifikovali (Írsko, Taliansko a Malta).[3] Ú. v. EÚ L 209, 31.7.2006, s. 1.[4] Ú. v. EÚ L 158, 30.4.2004, s. 7.[5] To isté sa vzťahuje na látky doplnené do príloh I, II a/alebo III Protokolu EHK OSN o perzistentných organických znečisťujúcich látkach.[6] Ú. v. EÚ L [...], [...], s. [...].[7] Ú. v. EÚ L 209, 31.7.2006, s. 1.[8] Ú. v. EÚ L 158, 30.4.2004, s. 7.[9] Ú. v. ES L 230, 19.8.1991, s. 1.[10] Ú. v. EÚ L 317, 3.12.2005, s. 25.